**Monacos Grand Prix 2005** (Offisielt navn *Formula 1 Grand Prix de Monaco*) var et Formel 1-løp arrangert 20. mai – 22. mai 2005 på Circuit de Monaco. Det var det sjette løpet i Formel 1-sesongen 2005.

Rapport
-------

Kimi Räikkönen, som hadde beste startposisjon, tok ledelsen i løpet. Selv om han i starten ble fulgt tett av Fernando Alonso var han mer enn 5 sekunder foran etter 20 runder. Løpet gikk stort sett udramatisk, med Giancarlo Fisichella, Jarno Trulli, og Mark Webber på plassene bak Alonso, fram til runde 23. Da snurret Christijan Albers sin Minardi inn i en vegg ved Mirabeau-svingen, og blokkerte to tredjedeler av bredden på banen. David Coulthard, som lå bak han greide å svinge unna og stoppe sin Red Bull Racing-bil uten skader. Rett etterpå kom imidlertid Michael Schumacher og han kjørte rett inn i Coulthard, brakk nesepartiet på sin egen bil og sørget for at Red Bull-bilen ikke kunne fortsette. Mens flere andre førere nådde den blokkerte svingen sørget dommerne av løpet for at det ble satt ut sikkerhetsbil til Albers sin bil var fjernet.

Begge Renault-førerne gikk øyeblikkelig inn i depotet, mens Räikkönen ikke hadde muligheten til å gjøre det samme. Årsaken til det var at han nettopp hadde passert avkjøringen til depotet da ulykken skjedde. Selv om dette i utgangspunktet førte Räikkönen i en forsvarsposisjon i forhold til sine hardeste konkurrenter, greide han med noen veldig raske rundetider å skaffe seg en 34,7 sekunders ledelse da han kjørte inn i depotet i runde 41. 

Alonso, som kjørte en del langsommere fordi bilen var full av bensin, greide derfor ikke å hindre at Räikkönen kom først ut på banen igjen etter sitt depotstopp. I tillegg til tung bil slet Alonso også med dårlige dekk i siste del av løpet. Da Räikkönen kom ut på banen var han 13 sekunder foran Alonso, og finnen vant til slutt løpet etter å ha ledet fra start til mål. 

Nick Heidfeld som hadde jobbet seg opp fra sjette startposisjon, ble til slutt nummer 2 i løpet. Han passerte Alonso i sjikanen på havnesiden av banen. Webber ble nummer 3, mens Alonso greide en fjerdeplass med dekk som var helt nedslitte på bakhjulene. Juan Pablo Montoya avanserte fra en 16.-plass ved starten til en 5.-plass like bak Alonso. På de neste plassene kom Ralf og Michael Schumacher som passerte nesten side om side over mål.

Klassifisering
--------------

### Løpet

| Pos | Nr | Fører | Konstruktør | Runder | Tid/Brøt | Startpos | Poeng |
| --- | --- | --- | --- | --- | --- | --- | --- |
| 1 | 9 | Finlands flagg Kimi Räikkönen | McLaren-Mercedes | 78 | 1.45.15,556 | 1 | **10** |
| 2 | 8 | Tysklands flagg Nick Heidfeld | Williams-BMW | 78 | + 13,877 | 6 | **8** |
| 3 | 7 | Australias flagg Mark Webber1 | Williams-BMW | 78 | + 18,484 | 3 | **6** |
| 4 | 5 | Spanias flagg Fernando Alonso | Renault | 78 | + 36,487 | 2 | **5** |
| 5 | 10 | Colombias flagg Juan Pablo Montoya | McLaren-Mercedes | 78 | + 36,647 | 16 | **4** |
| 6 | 17 | Tysklands flagg Ralf Schumacher | Toyota | 78 | + 37,117 | 18 | **3** |
| 7 | 1 | Tysklands flagg Michael Schumacher | Ferrari | 78 | + 37,223 | 8 | **2** |
| 8 | 2 | Brasils flagg Rubens Barrichello | Ferrari | 78 | + 37,570 | 10 | **1** |
| 9 | 12 | Brasils flagg Felipe Massa | Sauber-Petronas | 77 | + 1 runde | 11 |  |
| 10 | 16 | Italias flagg Jarno Trulli | Toyota | 77 | + 1 runde | 5 |  |
| 11 | 11 | Canadas flagg Jacques Villeneuve | Sauber-Petronas | 77 | + 1 runde | 9 |  |
| 12 | 6 | Italias flagg Giancarlo Fisichella | Renault | 77 | + 1 runde | 4 |  |
| 13 | 18 | Portugals flagg Tiago Monteiro | Jordan-Toyota | 75 | + 3 runder | 15 |  |
| 14 | 21 | Nederlands flagg Christijan Albers | Minardi-Cosworth | 73 | + 5 runder | 14 |  |
| Ret | 15 | Italias flagg Vitantonio Liuzzi | Red Bull-Ferrari | 59 | Krasj | 12 |  |
| Ret | 20 | Østerrikes flagg Patrick Friesacher | Minardi-Cosworth | 29 | Krasj | 13 |  |
| Ret | 14 | Storbritannias flagg David Coulthard | Red Bull-Ferrari | 23 | Kollisjon | 7 |  |
| Ret | 19 | Indias flagg Narain Karthikeyan | Jordan-Toyota | 18 | Hydaulikk | 17 |  |

**Noter til tabellen:**

1. Dette var Mark Webbers første pallplassering i Formel 1.

Eksterne lenker
---------------

* (en) 2005 Monaco Grand Prix – kategori av bilder, video eller lyd på Commons Rediger på Wikidata

  


|  |  |  |
| --- | --- | --- |
| **Forrige løp** | **Formel 1** | **Neste løp** |
|
| Spanias Grand Prix 2005 | 2005-sesongen | Europas Grand Prix 2005 |
| Monacos Grand Prix 2004 | Monacos Grand Prix | Monacos Grand Prix 2006 |

Portal: Formel 1